राष्ट्रपति ने कहा कि व्यापक नजरिया विकसित करने और उसे जन सेवकों को प्रदान करने की आवश्यकता है। यह जानकर संतुष्टि हुई है कि भारतीय लोक प्रशासन संस्थान ने अपने पाठ्यक्रम में सामाजिक क्षेत्र के मुद्दों, व्यवहार विज्ञान, नैतिक प्रशासन, शहरी पर्यावास प्रबंधन, पर्यावरणीय और जलवायु अध्ययन, लैंगिक नीति तथा बजट निर्धारण, ज्ञान प्रबंधन और ई-शासन को महत्त्व प्रदान किया है। यद्यपि भारतीय लोक प्रशासन ने सराहनीय कार्य किया है परंतु लोक प्रशासन में परिवर्तन के उत्प्रेरक के रूप में इसका महत्त्व बढ़ाने के लिए बहुत कुछ किया जा सकता है। इसे अपने प्रशिक्षण कार्यक्रम में नैतिकतापूर्ण शासन को प्रमुख स्थान देना चाहिए।